Red (שיר)

"Red" (בעברית: "אָדוֹם") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן הרביעי שלה, Red. השיר יצא לאור ב-21 ביוני 2013, על ידי חברת התקליטים ביג משין רקורדס, כסינגל החמישי מתוך האלבום. תחילה, יצא השיר כסינגל השיווקי השני מתוך האלבום ב-2 באוקטובר 2012 והיה לאחד מארבעת השירים שיצאו ביציאה מוקדמת. מבחינה מוזיקלית, "Red" הוא שיר המאופיין בסוגת הקאנטרי ומבחינה לירית הוא עוסק במערכת יחסים רומנטית וסוערת שמתוארת באמצעות שימוש במטפורות וצבעים. השיר זכה לביקורות חיוביות רבות מטעם מבקרי המוזיקה, אשר שיבחו את הליריקה שלו אך היו שחלקו על ההרכב שלו. "Red" הגיע למקום השני במצעד שירי הקאנטרי והשישי במצעד הבילבורד הוט 100. במצעד שירי הקאנטרי הוא שהה במשך 42 שבועות והיה לראשון של סוויפט שהצליח לעשות זאת. סוויפט פרסמה הצצה ראשונה מתוך השיר במהלך התוכנית "בוקר טוב אמריקה" ב-1 באוקטובר 2012. מבחינה לירית, סוויפט משווה את רגשותיה למושא אהבתה באמצעות צבעים. היא אמרה שהיא כתבה את השיר על "דברים שקשה לשכוח, מכיוון שהרגש לדברים האלה היה כה עז, ועבורי רגש עז הוא הצבע האדום". סוויפט הצהירה שהבחירה לקרוא לאלבום בשם השיר הייתה מכיוון "שנושא השיר מקיף את כל האלבום". בנוסף לכך, אמרה: "לחשוב מה זה אומר עבורי וכל הרגשות השונים שכתובים עליהם באלבום הזה – כולם די קשורים ליחסים סקסיים, משוגעים, מטורפים, אינטנסיביים, רעילים למחצה שחוויתי בשנתיים האחרונות. כל אותם הרגשות – המשתרעים מאהבה עזה, תסכול עז, קנאה, בלבול במוחי, כל הרגשות האלה אדומים. אין שום דבר בין לבין; אין למשל שום דבר בז' באף אחד מהרגשות האלה". חלק מהצבעים המופיעים בו הם: אדום, אפור כהה וכחול. בהמשך, סוויפט התראיינה לבילבורד, שם הצהירה: "אני חושבת שהסיבה שאמרתי זאת הייתה משום שיצרתי את האלבום בדיוק באותה הצורה בה יצרתי את שאר האלבומים שלי. ידעתי שלא עברתי מאזור הנוחות שלי ושבאותה התקופה כתבתי לבד ועבדתי עם נייתן צ'פמן. השיר היה מעין נקודת מפנה אמיתית באלבום. כשכתבתי אותו המוח שלי התחיל לנדוד לכל המקומות שיכולנו ללכת אליהם. אם הייתי חושבת מחוץ לקופסה מספיק ומצליחה להיכנס לתוך המוח של אנשים שונים, הייתי יכולה ללמוד על מה שהם כן חושבים עליי וגם על מה שאני חושבת עליהם". בשיר "Daylight" שהוציאה כחלק מ-Lover בשנת 2019, היא התייחסה ל-"Red". "Red" הוא שיר המאופיין בעיקר מסוגת הקאנטרי. הוא נכתב בסולם סי מינור ואורכו 3 דקות ו-41 שניות. הוא מכיל 125 פעימות בדקה וקולה של סוויפט בו משתרע בין הסולם F♯3 ל-C♯5. הווידאו קליפ הרשמי של השיר הועלה לערוץ היוטיוב של טיילור סוויפט ב-3 ביולי 2013, חודש לאחר צאתו כסינגל. את הקליפ ביים קני ג'קסון. הוא מורכב מאוסף של קטעים שנלקחו מתוך הופעות שהתקיימו במסגרת סיבוב ההופעות השלישי של סוויפט, "The Red Tour". הוא מאופיין באפקטים שונים ובצבעים אדומים. הופעתה של סוויפט עם השיר בניו יורק הועלתה ליוטיוב בנובמבר 2012 וצבר למעלה מ-15 מיליון צפיות. נכון לאפריל 2021, מונה הצפיות של הקליפ עומד על למעלה מ-200 מיליון צפיות. השיר זכה לביקורות חיוביות מטעם מבקרי המוזיקה. ברולינג סטון הוא דורג במקום ה-24 ברשימת "כל 206 השירים של טיילור סוויפט, לפי דירוג". מארק הוגאן מספין הרגיש תחושות מעורבות לגבי ההשפעות המוזיקליות של השיר ומתח ביקורת על מילותיו, תוך שהזכיר גם את הראפר האמריקאי ריק רוס. גרייד סמית' מאנטרטיינמנט ויקלי גם מתח גם הוא ביקורת על מילות השיר וטען שהמטפורה של הצבע האדום חוזרת על עצמה לאורך כל השיר מבלי להשתמש במטפורות אחרות. הוא כינה את השיר כ"לא רע" אך אמר שהוא לא "מוחץ" ושהוא לא "חזק ועוצמתי" כמו שאר השירים של הזמרת ושאר השירים מ-Red. דפנה לוסטיג מוואלה פרסמה ביקורת מקיפה אודות Red והשירים שבו. רבקה מקטי מ-E! Online שיבחה את מילותיו. ב-Music City Post שיבחו את המלודיה שלו ושיבחו את מילותיו, תוך שנאמר שם כי "סוויפט מתייחסת בצורה ברורה לליריקה שלו". ברולינג סטון הפנו כלפיו ביקורת חיובית וכינו אותו כ"המנון קורע לב" ו"כשיר ידידותי לרדיו". ב-The Pop Fairy הפנו כלפיו ביקורת שלילית וכתבו: "השיר הוא עוד שיר אהבה של הפומה (אישה שאוהבת גברים צעירים ממנה) הכי אהודה באמריקה כרגע. לאורכו היא חוזרת על המילה 'אדום' לצד צלילים אלקטרוניים כבדים. היה אפשר להשקיע קצת יותר מאמץ". בילי דוקס מ-Taste of Country נתן לשיר ציון של 4.5 כוכבי זהב מתוך 5 בסך הכול, שיבח את הליריקה וכינה אותו כ"שיר הטוב ביותר באלבום". בהמשך לכך, הוסיף שהוא "אור הזרקורים בכתיבת השירים של סוויפט". אסטל טאנג ממגזין Elle אמרה כי "זהו שיר האהבה השישי הטוב ביותר בכל הזמנים" והפנתה כלפיו ביקורת חיובית. השיר הצליח להגיע למקום השני במצעד השירים הדיגיטליים כאשר נמכר בלמעלה מ-312 אלף עותקים דיגיטליים והפך לשיר ה-14 שמכר הכי הרבה עותקים בשבוע הבכורה שלו בהיסטוריה. במצעד הבילבורד הוט 100 הגיע למקום השישי ובכך הפך לשיר ה-13 של סוויפט שהצליח להיכנס לעשירייה הפותחת במצעד ולשיר העשירי שלה שעושה את בכורתו במצעד מה שהפך אותה לאמן שהצליח להכניס הכי הרבה שירים לעשירייה הפותחת בשבוע הבכורה שלהם. גם במצעד שירי הקאנטרי השיר זכה להצלחה רבה כאשר הגיע למקום השני במצעד ונחסם על ידי שיר אחר שלה. הוא שהה בסך הכול 42 שבועות במצעד. בנוסף, הוא נכנס למקום השביעי במצעד הקאנטרי איירפליי והפך לשירה ה-18 של סוויפט שעשה זאת. בקנדה הגיע למקום החמישי והפך לשירה השביעי של סוויפט שהגיע לחמישייה הפותחת ולשירה ה-18 שהגיע לעשירייה הפותחת במצעד. הוא שהה בסך הכול במשך 15 שבועות במצעד. באוסטרליה וניו זילנד הגיע למקומות 30 ו-14. באירופה הוא זכה להצלחה פחותה כאשר לא הצליח להתברג בעשרים העליונים באף מדינה ביבשת, אך הצליח להגיע למעמד כסף בבריטניה. באוסטרליה הגיע למעמד זהב ובארצות הברית למעמד פלטינה כפולה (2 מיליון עותקים). סוויפט ביצעה את השיר במהלך סיבוב ההופעות "The Red Tour" לקידום האלבום ובמספר תאריכים נבחרים בשני סיבובי ההופעות שקיימה אחריו. ב-2019 ביצעה אותי במופע החד-פעמי City of Lover שקיימה בפריז, צרפת. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Red" בוצע באצטדיון ג'ילט בפוקסבורו, מסצ'וסטס, ב-21 במאי 2023 יחד עם השיר "I Think He Knows". ההופעה הזו סימנה את הפעם הראשונה בהיסטוריה של סיבוב ההופעות שסוויפט ביצעה את שני שירי ההפתעה בגיטרה. השינוי הזה נבע מכך שהפסנתר שלה ניזוק מהגשם במהלך המופע של הלילה הקודם, והפך את האזור מתחת לבמה למה שסוויפט תיארה כפארק מים. היא סיפרה בהומור על התקרית לקהל, והביעה חוסר אמון באיך הכלי נגינה הצליח לתפקד בתנאים האלה. הורדה דיגיטלית "Red" –‏ 3:43 הורדה דיגיטלית (הופעה בטקס פרסי איגוד מוזיקת הקאנטרי 2013) "Red (הופעה בטקס פרסי איגוד מוזיקת הקאנטרי 2013) (בהשתתפות אליסון קראוס, אדגר מאייר, אריק דארקן, וינס גיל וסם בוש)" –‏ 3:51 כל הקרדיטים שלהלן לקוחים מהערות האלבום של Red. Red (Taylor's Version) (בעברית: אָדוֹם (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Red" משנת 2012, היא הרצועה השנייה מאלבום ההקלטה החוזרת השני שלה, Red (Taylor's Version); הקלטה חוזרת של אלבומה Red, משנת 2012. Red (Taylor's Version) יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר לבדה. "Red (Taylor's Version)" כולל את אותן המילים, ההפקה והמכשור של "Red" המקורי. מידע על היצירה "Red" באתר מיוזיק בריינז מידע על הסינגל "Red" באתר מיוזיק בריינז סרטון השיר "Red" באתר יוטיוב Taylor Swift, ‘Red’ – Song Review, web.archive.org, ‏2019-04-25 Taylor Swift Sees 'Red' on New Song: Listen, Billboard (באנגלית) ®R&R :: Going For Adds™ :: Country, web.archive.org, ‏2013-10-15 Taylor Swift’s ‘Red’ Nabs Countdown Campaign With iTunes & ‘Good Morning America’, idolator, ‏2012-09-21 "Red Chart History" Songfacts, Red by Taylor Swift - Songfacts, www.songfacts.com (באנגלית) Taylor Swift – Red (באנגלית), נבדק ב-2021-04-01 SongMeanings, Taylor Swift - Red Lyrics, SongMeanings (באנגלית) Erin Cullum, Taylor Swift's Subtle Red Reference in "Daylight" Proves Just How Much She Loves Joe Alwyn, POPSUGAR Entertainment, ‏2019-09-02 (באנגלית אמריקאית) Taylor Swift, ‘Red’ – Song Review, web.archive.org, ‏2017-11-04 Taylor Swift ‘Red’ Track Listing Revealed, web.archive.org, ‏2016-03-28 Taylor Swift "Red" Sheet Music - Download & Print, web.archive.org, ‏2013-10-12 Taylor Swift - Red, נבדק ב-2021-04-01 Taylor Swift - Red (Live from New York City), נבדק ב-2021-04-01 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Hear Taylor Swift’s Maserati-Themed ‘Red’ Title Track | SPIN, web.archive.org, ‏2015-10-26 Taylor Swift's new song 'Red' | The Music Mix | EW.com, web.archive.org, ‏2014-11-12 דפנה לוסטיג‏, "Red" של טיילור סוויפט: אלבום ענק של יוצרת מוכשרת, באתר וואלה, 28 באוקטובר 2012 Listen: Taylor Swift Debuts New Single Red; Donates Concert Tickets to Internet-Pranked School | E! News, web.archive.org, ‏2018-02-01 "Taylor Swift – Red", web.archive.org Taylor Swift Describes Color of Heartache on 'Red' - Rolling Stone, web.archive.org, ‏2018-02-01 Taylor Swift’s “Red” is more beige (live performance), The Pop Fairy, thepopfairy.com, ‏2017-09-08 52 Best Love Songs of All Time - Most Romantic Music Playlist, web.archive.org, ‏2019-02-02 Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) RED SALES Taylor Swift, Billboard BPI http://www.aria.com.au/pages/aria-charts-accreditations-singles-2014.htm, web.archive.org, ‏2020-07-27 Taylor Swift's Career Album & Song Sales: Ask Billboard Mailbag | Billboard, web.archive.org, ‏2017-11-26 Taylor Swift in Paris: The City of Lover Concert review, web.archive.org, ‏2019-09-16 Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) "Miranda Lambert Leads 2014 CMT Music Awards Nominations". Nash Country Weekly. ארכיון מ-29 בנובמבר 2014. נבדק ב-25 בינואר 2015. {{cite web}}: (עזרה) "Vince Gill Recognized as BMI Icon at the 2014 BMI Country Awards". Broadcast Music, Inc. 4 בנובמבר 2014. ארכיון מ-8 בינואר 2015. נבדק ב-25 בינואר 2015. {{cite web}}: (עזרה) Red by Taylor Swift (באנגלית אמריקאית), נבדק ב-2021-04-01 iTunes - Music - Red (2013 CMA Awards Performance) [feat. Alison Krauss, Edgar Meyer, Eric Darken, Sam Bush & Vince Gill - Single by Taylor Swift], web.archive.org, ‏2013-11-08 http://www.aria.com.au/pages/aria-charts-accreditations-singles-2014.htm, www.aria.com.au Gold & Platinum, RIAA (באנגלית) "British single certifications – Taylor Swift – Red". British Phonographic Industry. Retrieved May 15, 2020. Select singles in the Format field. Select Silver in the Certification field. Type Red in the "Search BPI Awards" field and then press Enter. Taylor Swift's "Red": Hear The Jangly Country Track, idolator, ‏2012-10-02 ®R&R :: Going For Adds™ :: Country, web.archive.org, ‏2013-10-15 Zoe Haylock, Bethy Squires, Taylor Swift Made Fans Work to Uncover the Red Bonus Tracks, Vulture, ‏2021-08-06 (באנגלית אמריקאית) CERTIFICADOS, Pro-Música Brasil (ב־Brazilian Portuguese)